《游天台赤城山》
宋代·释蕴常

拄藜扶我过桥东，便觉晴岚翠扫空。紫府百年藏玉简，丹崖千扫挹仙风。

释签书到新罗国，卧佛岩连旧梵宫。稽首导师悲愿在，我宁辛苦守诗穷。

作者简介：释蕴常，字不轻（《舆地纪胜》卷五）。居丹徒嘉山，与苏庠相倡酬，后苏庠弟祖可为僧，遂与之偕往庐山（《曲阿诗综》卷八）。有《荷屋集》（《天台续集别编》卷五），已佚。今录诗十首。